Van skoolbank tot bordeelbed Jaco Hough-Coetzee,Elanie Kruger: Graffiti Boeke
Jaco Hough-Coetzee, Elanie Kruger
Gebaseer op die aangrypende lewensverhaal van Elanie Kruger: In die tweede gedeelte van die boek gesels Elanie self met die leser oor haar bittere ervarings. Sy vertel hoe sy haar gevoelens van verlorendheid, alleenheid, pyn en vernedering vanuit 'n Christelike perspektief leer hanteer het. Sy reik uit na ander gewese seksslagoffers en moedig hulle aan om hul harte uit te stort om emosionele genesing mee te bring. Sy praat oor die krag van vergifnis en aanvaarding, en gee ook lewensbelangrike praktiese wenke aan ouers en kinders.
Die storie: . Na 'n haglike en armoedige kinderlewe raak Engela as rebelse tiener deurmekaar met Satanisme, drank en dwelms en word uiteindelik as seksslaaf aangehou Dit begin wanneer sy as 16-jarige na Bloemfontein,vlug want die leier van die Sataniese Groep 13 wil haar doodmaak Haar paaie kruis met dié van Pieter, 'n vriend van haar broer, wat haar aan 'n bordeel-eienaar uitlewer as betaling vir die geld wat hy hom skuld. Haar enigste begeerte is om te ontsnap, maar hoe? Elke aand word die klub se deure dig gesluit. Haar laaste kans op vryheid is die jong student, Jacques, wat in die ontvangslokaal van die klub werk. Maar dan verdwyn hy ook uit die prentjie na 'n raaiselagtige ongeluk in die Drakensberge.